Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – VPĮ) 95 straipsnio 1 dalies 2 punkte nustatyta pažeidimų prevencijos funkcija, šiuo metu atlieka Lietuvos šaulių sąjungos (toliau – Perkančioji organizacija) pirkimo Nr. 9081429 „Mokomieji bepiločiai orlaiviai“ (toliau – Pirkimas) dokumentų atitikties VPĮ ir su jo įgyvendinimu susijusiems teisės aktams peržiūrą (peržiūra prevenciniais tikslais atliekama tam tikra apimtimi).
Prevencine tvarka peržiūrėjusi Pirkimo dokumentus, susipažinusi su Perkančiosios organizacijos atsakymais į Tarnybos pateiktus klausimus bei įvertinusi viešai Centrinėje viešųjų pirkimų informacinėje sistemoje (CVP IS) skelbiamą informaciją, atsižvelgdama į galiojantį teisinį reglamentavimą, Tarnyba teikia rekomendacijas dėl Pirkimo dokumentų sąlygų (toliau – Rekomendacija).

1. Dėl Pirkimo techninės specifikacijos
VPĮ 37 straipsnio 3 dalis nustato, kad techninė specifikacija turi užtikrinti konkurenciją ir nediskriminuoti tiekėjų. Konkurencijos užtikrinimo ir tiekėjų nediskriminavimo imperatyvas gali būti pažeistas tiek techninėje specifikacijoje tiesiogiai įtvirtinant nepagrįstas, perteklines ar kitais būdais konkurenciją ribojančias sąlygas, tiek nustatant VPĮ 37 straipsnio nuostatas formaliai atitinkančius reikalavimus, kurių deriniu (sąlygų grupe) ar jų visuma viešojo pirkimo sąlygos pritaikomos vienam tiekėjui ar gamintojui (ar labai siauram jų ratui).
Įvertinus Pirkimo sąlygų 1 priedą „Techninė specifikacija“ (toliau – Techninės specifikacija, TS), nustatyti požymiai, rodantys, kad Pirkimo sąlygos galimai orientuotos į konkretų gamintoją ir jo bepiločių orlaivių modelius („Autel Robotics“ „EVO Max“ serijos modelius „EVO Max 4T“ ir „EVO Max 4N“). 
Techninės specifikacijos galimo orientavimo į konkretų gamintoją / konkrečius modelius požymiai: 1. TS 2.5.1 reikalavimas: valdymo pultas privalo turėti integruotą ne mažesnį nei 7 colių ekraną, kurio ryškumas yra ne mažiau kaip 2000 nitų[footnoteRef:1]; 2. TS 2.4.4 reikalavimas: naktinio matymo kamera privalo užtikrinti spalvotą vaizdą esant ne didesniam kaip 0,01 lx apšvietimui[footnoteRef:2]; 3. TS 2.3.2 ir 2.4.6 papunkčių reikalavimai: plataus kampo kamera privalo turėti ne mažesnę kaip 48 MP raišką, o sistemoje turi būti integruotas lazerinis tolimatis[footnoteRef:3].  [1:  Šis parametras tiesiogiai atitinka firminio pulto „Autel Smart Controller V3“ technines charakteristikas (7,9 colių ekranas, 2000 nitų ryškumas). Didžioji dalis kitų rinkoje esančių pramoninio ir taktinio lygio bepiločių orlaivių valdymo pultų naudoja mažesnio ryškumo ekranus. Pavyzdžiui, pagrindinis pramoninis standartas „DJI RC Plus“ pasiekia tik 1200 nitų ryškumą.]  [2:  Tai yra išskirtinė „Autel Evo Max 4N“ mažo apšvietimo („Starlight“) kameros savybė. Didžioji dalis kitų taktinio lygio naktinio matymo kamerų (įskaitant Zenmuse H20N, naudojamą su DJI Matrice sistemomis) esant tokiam žemam apšvietimui automatiškai persijungia į nespalvotą infraraudonųjų spindulių režimą, kad užtikrintų didesnį vaizdo detalumą.]  [3:  Šis reikalavimų derinys galimai nukopijuotas nuo „Autel Evo Max“ architektūros.] 

Savo atsakymuose į klausimus Perkančioji organizacija Tarnybai teigia, kad techninę specifikaciją atitinka ir kiti rinkoje esantys modeliai. Tačiau, patikrinus šių modelių (apart „EVO Max 4T“ ir „EVO Max 4N“) viešai prieinamus oficialius techninius duomenis, dalis nurodytų modelių neatitinka Techninės specifikacijos reikalavimų visumos arba atitiktimi TS reikalavimų visumai negalima objektyviai įsitikinti. Perkančiosios organizacijos nurodytų alternatyvių modelių atitikties įvertinimas, pavyzdžiui: negalima įsitikinti / patvirtinti, kad pilnai atitinka visus TS reikalavimus DJI Matrice 4T[footnoteRef:4], DJI Mavic 3T[footnoteRef:5], Skydio X10[footnoteRef:6]; neatitinka TS reikalavimų visumos ir (ar) negalima įsitikinti atitiktimi kai kuriems TS reikalavimams Monopulse Falcon MK3S ISR[footnoteRef:7]. [4:  Pavyzdžiui reikalavimai: neskraidymo zonų panaikinimas (TS 2.3.8 p.); techninėmis priemonėmis neapribotas skrydžio aukštis (TS 2.3.9 p.); MGRS koordinačių naudojimas (TS 2.3.10 p.); rankinis sub-GHz dažnių pasirinkimas (TS 2.3.11 p.).]  [5:  Pavyzdžiui reikalavimai: : lazerinis tolimatis; MGRS koordinačių naudojimas; rankinis sub-GHz dažnių pasirinkimas; techninėmis priemonėmis neapribotas skrydžio aukštis.]  [6:  Pavyzdžiui reikalavimai: : lazerinis tolimatis; neskraidymo zonų panaikinimas; techninėmis priemonėmis neapribotas skrydžio aukštis; MGRS koordinačių naudojimas; rankinis sub-GHz dažnių pasirinkimas.]  [7:  Iš gamintojo duomenų lapo galima konstatuoti, kad: ne mažesnio nei 7 colių ekrano, kurio ryškumas yra ne mažiau kaip 2000 nitų, reikalavimo Falcon MK3S ISR neatitinka; 48 MP kameros reikalavimo neatitinka arba bent jau atitiktis neįrodyta; lazerinio tolimačio buvimas nepatvirtintas.] 

Parrot Anafi Ai - Parrot ANAFI Ai | The 4G robotic UAV: TS 2.4.1 papunktis reikalauja naktinio matymo kameros, termovizoriaus, lazerinio tolimačio vienoje sistemoje. Parrot Anafi Ai tokių sistemų neturi. DJI Matrice 4E + Night scene DJI Matrice 4 Series - The Age of Intelligent Flight – DJI: neatitinka TS reikalavimų visumos (neturi termovizoriaus, turi 20 MP pagrindinę kamerą). DJI M30/M30T Matrice 30 Series - Industrial grade mapping inspection drones - DJI Enterprise: nustatytas bent vienas aiškus neatitikimas (12 MP kamera vietoje reikalaujamos ≥48 MP plataus kampo kameros), taip pat nepatvirtinta atitiktis reikalavimams dėl naktinio matymo kameros ir spalvoto vaizdo esant ≤0,01 lx apšvietimui.

Atsižvelgdama į aukščiau nurodytą, Tarnyba rekomenduoja pakartotinai įsivertinti Pirkimo dokumentų (Techninės specifikacijos) koregavimo poreikį pagal šioje Rekomendacijoje pateiktus pastebėjimus.
Pažymėtina, kad visais atvejais už tinkamą pirkimo dokumentų (įskaitant konkurenciją užtikrinančios ir tiekėjų nediskriminuojančios techninės specifikacijos) parengimą, yra atsakinga perkančioji organizacija, todėl jos pareiga yra užtikrinti, kad tiek rengiant konkretaus pirkimo dokumentus, tiek vykdant pirkimo procedūras būtų užtikrintas viešųjų pirkimų principų laikymasis. Atkreiptinas dėmesys, kad pirkimo vykdytojo nustatyti aukšti arba itin specifiniai reikalavimai pateisinami tik tada, jeigu, atsižvelgiant į pirkimo dokumentus, šie reikalavimai neišvengiamai kyla iš viešojo pirkimo sutarties dalyko ir pirkimo vykdytojas turi patikimą ir įtikinamą tokių reikalavimų nustatymo pagrindimą.
Visais atvejais sprendimą dėl tolimesnio Pirkimų procedūrų vykdymo ar nutraukimo priima pati Perkančioji organizacija, vadovaudamasi Įstatymo 29 straipsnio 3 ir 4 dalių nuostatomis.
